รัฐบาลไทย-ข่าวทำเนียบรัฐบาล-พสกนิกรชาวไทยทั่วประเทศ รวมพลังแสดงจุดยืนปกป้องสถาบันพระมหากษัตริย์ และร่วมใจสวมใส่ชุดสีม่วง ถวายกำลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
วันศุกร์ที่ 23 กุมภาพันธ์ 2567
23/02/2567
พสกนิกรชาวไทยทั่วประเทศ รวมพลังแสดงจุดยืนปกป้องสถาบันพระมหากษัตริย์ และร่วมใจสวมใส่ชุดสีม่วง ถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
พสกนิกรชาวไทยทั่วประเทศ รวมพลังแสดงจุดยืนปกป้องสถาบันพระมหากษัตริย์ และร่วมใจสวมใส่ชุดสีม่วง ถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความจงรักภักดีและสํานึกในพระมหากรุณาธิคุณที่มีต่อปวงชนชาวไทย
เมื่อวันที่ 22 ก.พ. 67 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า จากกรณีปรากฏข่าวสารในสื่อสังคมออนไลน์ต่าง ๆ ได้มีการเสนอเรื่องที่มีบุคคลได้ขับรถยนต์บีบแตรรถยนต์ลากยาวระหว่างเจ้าหน้าที่ตํารวจปฏิบัติหน้าที่ถวายความปลอดภัยสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ขณะเสด็จผ่านทางร่วมต่างระดับมักกะสัน โดยมีพฤติการณ์ขับรถยนต์ด้วยความเร็วเพื่อไปให้ทันขบวนเสด็จซึ่งเจ้าหน้าที่ตํารวจได้สกัดกั้นรถยนต์คันดังกล่าวจนได้มีการโต้เถียง ซึ่งต่อมาได้เกิดการแสดงความคิดเห็นอย่างกว้างขวางในสื่อสังคมออนไลน์ถึงพฤติกรรมของกลุ่มบุคคลดังกล่าว และเมื่อวันที่ 13 ก.พ. 2567 ศาลอาญาได้ออกหมายจับกลุ่มบุคคลดังกล่าวแล้วนั้น โดยในห้วงระหว่างวันที่ 20 - 22 ก.พ. 2567 พสกนิกรชาวไทยทุกหมู่เหล่าทั่วประเทศพร้อมใจสวมใส่ชุดสีม่วง รวมพลังแสดงจุดยืนปกป้องสถาบันพระมหากษัตริย์ และถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความจงรักภักดีและสํานึกในพระมหากรุณาธิคุณ อาทิ
1. จังหวัดกําแพงเพชร ที่ลานกิจกรรมลานอนุรักษ์วัฒนธรรมไทย สิริจิตอุทยาน ต.ในเมือง อ.เมืองกําแพงเพชร นายชาธิป รุจนเสรี ผู้ว่าราชการจังหวัดกําแพงเพชร พร้อมด้วยประธานแม่บ้านมหาดไทยจังหวัดกําแพงเพชร รองผู้ว่าราชการจังหวัด หัวหน้าส่วนราชการ ข้าราชการ พนักงาน ลูกจ้าง ประชาชน และภาคีเครือข่าย เข้าร่วมกิจกรรมรวมพลังถวายสัตย์ปฏิญาณ เพื่อเป็นคนดีและพลังของแผ่นดิน และร่วมถวายกําลังใจสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี กว่า 10,000 คน โดยผู้เข้าร่วมกิจกรรมได้สวมใส่เสื้อสีม่วงพร้อมยืนเป็นรูปหัวใจสีม่วง ภายใต้กรอบสีเหลืองและสีขาว สะท้อนให้เห็นถึงความจงรักภักดีต่อสถาบันชาติ ศาสน์ กษัตริย์ นอกจากนี้ผู้ว่าราชการจังหวัดกําแพงเพชรยังได้นํากล่าวสํานึกในพระมหากรุณาธิคุณ พร้อมกล่าวคําว่า “ชาวกําแพงเพชรรักสมเด็จพระเทพ” พร้อมกัน 3 ครั้ง และร่วมกันร้องเพลง “ในอุ่นอ้อมอกมั่นคง”
2. จังหวัดระยอง ที่ลานกิจกรรมกองการบินทหารเรือ กองทัพเรือ ต.พลา อ.บ้านฉาง นายไตรภพ วงศ์ไตรรัตน์ ผู้ว่าราชการจังหวัดระยอง เป็นประธานในการนําข้าราชการ ทหาร ตํารวจ ผู้แทนองค์กรปกครองส่วนท้องถิ่น และชาวระยองทุกหมู่เหล่ากว่า 2,000 คน ร่วมกันใส่เสื้อโทนสีม่วง ประกอบพิธีเฉลิมพระเกียรติถวายความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พร้อมนํากล่าวสํานึกในพระมหากรุณาธิคุณ และร่วมร้องเพลงสรรเสริญพระบารมี นอกจากนี้ยังมีการแปรอักษรรูปหัวใจ และเกือกม้าล้อมรอบ เพื่อสื่อให้เห็นถึงการปกป้องดวงใจของปวงชนชาวไทย
3. จังหวัดยะลา ที่บริเวณวงเวียนศาลเจ้าพ่อหลักเมืองยะลา หน้าศาลากลางจังหวัดยะลา นายอําพล พงศ์สุวรรณ ผู้ว่าราชการจังหวัดยะลา พร้อมด้วยนายกเหล่ากาชาดจังหวัดยะลา นําคณะหัวหน้าส่วนราชการ ข้าราชการ นักเรียน นักศึกษา และพสกนิกรจังหวัดยะลา ร่วมกิจกรรมรวมพลังแสดงความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โดยผู้ว่าราชการจังหวัดยะลาได้เปิดกรวยถวายราชสักการะ พร้อมทั้ง ประกาศเจตนารมณ์แห่งความจงรักภักดี นําผู้เข้าร่วมกิจกรรมร้องเพลงสรรเสริญพระบารมี เพลงสดุดีจอมราชันเสียงดังกึกก้อง เพื่อถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ผู้ทรงเป็นที่รักของปวงชนชาวไทย
4. จังหวัดหนองบัวลําภู ที่บริเวณลานหน้าเสาธง ศาลากลางจังหวัดหนองบัวลําภู นายสุวิทย์ จันทร์หวร ผู้ว่าราชการจังหวัดหนองบัวลําภู พร้อมด้วยหัวหน้าส่วนราชการ ข้าราชการ พนักงานรัฐวิสาหกิจ ภาคเอกชน และประชาชนชาวจังหวัดหนองบัวลําภู ร่วมใจกันสวมใส่เสื้อสีม่วง วางพานพุ่มสักการะ ถวายราชสดุดี ถวายบังคม ต่อหน้าพระบรมฉายาลักษณ์เพื่อแสดงจุดยืนในการปกป้องและถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความจงรักภักดีและสํานึกในพระมหากรุณาธิคุณที่มีต่อปวงชนชาวไทย และร้องเพลงชาติไทย เพลงสรรเสริญพระบารมี โดยเปล่งเสียงร้อง “ทรงพระเจริญ” ดังกึกก้องไปทั่วบริเวณพิธี
5. จังหวัดสตูล ที่อาคารเฉลิมพระเกียรติ 80 พรรษา ศาลากลางจังหวัดสตูล นายศักระ กปิลกาญจน์ ผู้ว่าราชการจังหวัดสตูล พร้อมด้วยประธานแม่บ้านมหาดไทยจังหวัดสตูล รองผู้ว่าราชการจังหวัด นําหัวหน้าส่วนราชการ ข้าราชการตุลาการ ผู้บริหารองค์กรปกครองส่วนท้องถิ่น ข้าราชการ เจ้าหน้าที่ ทหาร ตํารวจ ภาคเอกชน และประชาชนจํานวนมาก กล่าวถวายความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความสํานึกในพระมหากรุณาธิคุณอันหาที่สุดมิได้
6. จังหวัดพระนครศรีอยุธยา ที่ลานด้านหน้าพระบรมราชานุสาวรีย์รัชกาลที่ 5 ลานหน้าศาลากลางจังหวัดพระนครศรีอยุธยา ดร.ธวัชชัย นิมา นายกสมาคมกํานันผู้ใหญ่บ้านจังหวัดพระนครศรีอยุธยา และประธานชมรมกํานันผู้ใหญ่บ้าน 25 จังหวัดภาคกลาง นํากํานัน ผู้ใหญ่บ้าน และสารวัตรกํานัน จาก 16 อําเภอในจังหวัดพระนครศรีอยุธยา กว่า 1,600 คน รวมพลังน้อมแสดงความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
7. อําเภอทับสะแก จังหวัดประจวบคีรีขันธ์ ณ หอประชุมอําเภอทับสะแก นายราม สิงหโศภิษฐ์ นายอําเภอทับสะแก พร้อมด้วยนายกเทศมนตรีตําบลทับสะแก นายก อบต.เขาล้าน นายก อบต.นาหูกวาง ประธานชมรมกํานันผู้ใหญ่บ้านอําเภอทับสะแก หัวหน้าส่วนราชการ ข้าราชการ ตลอดจนภาคีเครือข่าย และพสกนิกรชาวอําเภอทับสะแก พร้อมใจแต่งชุดโทนสีม่วง แสดงพลังแห่งความจงรักภักดี ถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พร้อมร่วมกันกล่าวคําถวายพระพร “ทรงพระเจริญ” และร่วมร้องเพลง “สรรเสริญพระบารมี” ด้วยความสํานึกในพระมหากรุณาธิคุณ
8. อําเภอคลองหาด จังหวัดสระแก้ว ที่โรงเรียนตํารวจตระเวนชายแดนการบินไทย หมู่ที่ 9 ตําบลไทร นางสาวสุภาพ แสนมี นายอําเภอคลองหาด เป็นประธานในพิธีกิจกรรมจิตอาสาพัฒนา เพื่อถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โดยมีหัวหน้าส่วนราชการประจําอําเภอคลองหาด ผู้นําท้องที่ ผู้นําท้องถิ่น กํานัน ผู้ใหญ่บ้าน ฯลฯ และจิตอาสาพระราชทาน ร่วมกันจัดกิจกรรมจิตอาสาพัฒนา “เราทําความ ดี ด้วยหัวใจ” กิจกรรมประกอบด้วย การปลูกต้นไม้ กวาดใบไม้ และทําความสะอาดบริเวณรอบ ๆ โดยมีผู้เข้าร่วมกิจกรรม รวมจํานวน 100 คน
9. อําเภอเมืองบุรีรัมย์ จังหวัดบุรีรัมย์ ณ บริเวณหน้าที่ว่าการอําเภอเมืองบุรีรัมย์ นายกันวลินทร์ เมืองแก้ว นายอําเภอเมืองบุรีรัมย์ เป็นประธานในพิธีถวายความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี นําหัวหน้าส่วนราชการ ข้าราชการ ผู้บริหารท้องถิ่น กํานัน ผู้ใหญ่บ้าน พสกนิกรชาวอําเภอเมืองบุรีรัมย์ ร่วมกิจกรรมปกป้องสถาบัน เพื่อแสดงออกถึงความจงรักภักดี เทิดทูนต่อสถาบัน ชาติ ศาสนา พระมหากษัตริย์ อันเป็นศูนย์รวมจิตใจของประชาชนชาวไทย โดยได้พร้อมใจกันร่วมแปรอักษรเป็นรูปหัวใจ 2 ดวงชนกัน เป็นรูปหัวใจสีม่วงกับหัวใจสีเหลือง อย่างพร้อมเพรียง และสวยงาม เพื่อถวายความจงรักภักดีต่อสถาบันพระมหากษัตริย์
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงมีพระราชหฤทัยที่เปี่ยมล้นด้วยพระเมตตา และความเอาพระทัยใส่ในชีวิตความเป็นอยู่ของประชาชน ทรงมีพระราชปณิธานที่จะช่วยเหลือผู้ที่ทุกข์ยาก เดือดร้อน โดยไม่เลือกชั้นวรรณะ เผ่าพันธุ์ เชื้อชาติ ศาสนา อํานวยประโยชน์สุข เพื่อบําบัดทุกข์ บํารุงสุข ขจัดปัดเป่าเภทภัยให้แก่อาณาประชาราษฎร์ในทุกถิ่นที่ของผืนแผ่นดินไทย ก่อเกิดประโยชน์อันไพศาลแก่พสกนิกรชาวไทย จึงขอเชิญชวนให้คนไทยช่วยกันสนองแนวพระราชดําริในโครงการต่าง ๆ อาทิ การสร้างความมั่นคงทางอาหาร "บ้านนี้มีรัก ปลูกผักกินเอง" เพื่อให้เกิดประโยชน์สูงสุดในการสร้างรากฐานการพัฒนาคุณภาพชีวิตที่ยั่งยืน และขยายผลต่อไปด้วยการทําผ่านมือเล็ก ๆ ทั้งสองมือของพวกเราให้เกิดพลังการเปลี่ยนเเปลงอันยิ่งใหญ่ ร่วมกันทําความดีถวายพระพร ทําให้แนวพระราชดําริเกิดผลลัพธ์ที่ทวีความสมบูรณ์พูนสุข สร้างคุณภาพชีวิต สร้างรอยยิ้ม สร้างความรักความสามัคคีให้แก่ชาติบ้านเมือง อันเป็นการปฏิบัติบูชาน้อมเกล้าฯ ถวายแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ผู้ทรงเป็นที่รักยิ่งของปวงชนชาวไทยไปด้วยกัน
“ขอเชิญชวนพี่น้องประชาชนทั้งในประเทศและต่างประเทศร่วมกันแสดงความจงรักภักดี ด้วยการเผยแพร่คลิป Music Video เพลง "ในอุ่นอ้อมอกมั่นคง" ที่กระทรวงมหาดไทยจัดทําเพื่อถวายกําลังใจด้วยความจงรักภักดี และสํานึกในพระมหากรุณาธิคุณ แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ผ่านลิงก์ https://youtu.be/BPoLGRE0088?si=A_PZBi_OzTN9xxLj ทางสื่อสังคมออนไลน์ทุกช่องทาง” นายสุทธิพงษ์ จุลเจริญ ปลัดกระทรวงมหาดไทย กล่าวเน้นย้ํา